ສູນກາງແນວລາວສ້າງ ຊາດ (ສນຊ) ໄດ້ສຳເລັດກອງ ປະຊຸມຝຶກອົບຮົມວຽກງານ ຫ້ອງການໃຫ້ແນວລາວສ້າງ ຊາດ ນະຄອນຫຼວງ ແລະ ບັນ ດາແຂວງທົ່ວປະເທດ ໃນວັນ ທີ 15 ກັນຍາຜ່ານມານີ້, ທີ່ ສນຊ ໂດຍການໃຫ້ກຽດເຂົ້າ ຮ່ວມຂອງ ທ່ານ ໄຊສົມພອນ ພົມວິຫານ ປະທານ ສນຊ ຊຶ່ງ ມີບັນດາຮອງປະທານ ພ້ອມ ດ້ວຍພາກສ່ວນທີ່ກ່ຽວຂ້ອງຕະ ຫຼອດຮອດນັກຝຶກອົບຮົມເຂົ້າ ຮ່ວມ. ຜ່ານການຝຶກອົບຮົມ 2 ວັນຜ່ານມາ, ບັນດາຜູ້ເຂົ້າຮ່ວມ ຝຶກອົບຮົມໄດ້ຮຽນຮູ້ພາລະບົດ ບາດຂອງຫ້ອງການ; ການນຳ ໃຊ້ກາປະທັບແນວລາວສ້າງ ຊາດ; ວຽກງານຄົນເຊື້ອຊາດ ລາວຢູ່ຕ່າງປະເທດ; ວຽກງານ ພົວພັນຕ່າງປະເທດ; ພາລະ ບົດບາດ, ສິດ ແລະ ໜ້າທີ່ຂອງ ສູນຝຶກອົບຮົມ; ບົດຮຽນພິທີ ການຈາກກະຊວງການຕ່າງປະ ເທດ; ວິທີຂຽນໂຄງການ ເພື່ອ ສະເໜີເຂົ້າແຜນການ ແລະ ການລົງທຶນຂອງລັດ ແລະ ບາງ ບົດຮຽນກ່ຽວກັບວຽກງານບໍລິ ຫານຫ້ອງການຂອງຫ້ອງວ່າ ການສູນກາງພັກ ພ້ອມກັນນັ້ນ ບັນດາຜູ້ເຂົ້າຮ່ວມຍັງໄດ້ປຶກ ສາຫາລື ແລກປ່ຽນບົດຮຽນວຽກ ງານກອງທຶນ ຊື່ເອີ້ນຫ້ອງການ ແນວລາວສ້າງຊາດແຂວງໃຫ້ ເປັນເອກະພາບກັນ, ບັນຫາງົບ ປະມານ, ບັນຫາພາຫະນະ, ຕຶກອາຄານຫ້ອງການເຮັດວຽກ ແລະ ອື່ນໆ. ໂອກາດດັ່ງກ່າວ, ທ່ານ ໄຊສົມພອນ ພົມວິຫານ ໄດ້ໃຫ້ ກຽດໂອ້ລົມຕໍ່ກອງປະຊຸມ ໂດຍ ໄດ້ເນັ້ນບາງຕອນສຳຄັນວ່າ: ຄະນະນຳຫ້ອງການແຕ່ລະ ຂັ້ນ, ຕ້ອງເພີ່ມທະວີຄວາມເອົາ ໃຈໃສ່ຕໍ່ການປັບປຸງຕົນເອງໃຫ້ ກາຍເປັນໃຈກາງແຫ່ງສະຕິປັນ ຍາ, ຄວາມສາມາດ ແລະ ຄວາມ ສາມັກຄີເປັນເອກະພາບໃນ ທົ່ວລະບົບການເມືອງຂັ້ນຕົນ ຮັບຜິດຊອບ. ບັນດາຄະນະຫ້ອງ ການຕ້ອງຝຶກຝົນຕົນເອງໃຫ້ ກາຍເປັນຜູ້ທີ່ມີຄວາມຮູ້, ຄວາມ ສາມາດດ້ານການສັງລວມ, ມີ ວິໄສທັດ, ເບິ່ງກວ້າງມອງໄກ ເພື່ອຄົ້ນຄວ້າ, ຊີ້ນຳການສ້າງ ແຜນຍຸດທະສາດ, ສ້າງແຜນ ການເຄື່ອນໄຫວຂອງຕົນ ແລະ ຂອງທົ່ວຂະແໜງການ ແລະ ຂອງທ້ອງຖິ່ນຕົນຮັບຜິດຊອບ; ປັບປຸງຕົນເອງເວລາໃດກໍໃຫ້ ມີຫຼັກໝັ້ນການເມືອງອັນໜັກ ແໜ້ນ, ກ້າຕັດສິນບັນຫາໃນ ຄວາມຮັບຜິດຊອບຂອງຕົນ; ບັນດາພະແນກການ, ຂະແໜງ ການ, ຖັນແຖວສະມາຊິກພັກ, ພະນັກງານ, ລັດຖະກອນ, ຫ້ອງການຈະຕ້ອງເພີ່ມທະວີ ແລະ ເປັນເຈົ້າການຈັດຕັ້ງຜັນ ຂະຫຍາຍພາລະບົດບາດ, ສິດ ແລະ ໜ້າທີ່ຂອງຕົນໃຫ້ດີ ແລະ ມີຄຸນນະພາບ;ເອົາໃຈໃສ່ແກ້ ບັນຫາຄົງຄ້າງ, ບັນຫາທີ່ບໍ່ ສອດຄ່ອງ ໃນຂົງເຂດວຽກງານ ເສນາທິການ ເພື່ອຄົ້ນຄວ້າ ແລະ ສະເໜີຄວາມຄິດຄວາມ ເຫັນຊ່ວຍໃຫ້ຄະນະນຳຂອງ ອົງການແນວລາວສ້າງຊາດ ສາມາດຕົກລົງ ຫຼື ໃຫ້ທິດຊີ້ ນຳຕໍ່ບັນຫາຕ່າງໆໃຫ້ຊັດເຈນ ກ່ວາເກົ່າ; ເພີ່ມທະວີ ແລະ ເອົາໃຈໃສ່ປະຕິບັດບັນດາທິດ ທາງການປັບປຸງ ແລະ ພັດທະ ນາວຽກງານຫ້ອງການ ແຕ່ນີ້ ຫາປີ 2020 ໃຫ້ເກີດຜົນຕົວຈິງ ແນໃສ່ເຮັດໃຫ້ຫ້ອງການຂອງ ສູນກາງ ແລະ ທ້ອງຖິ່ນກາຍ ເປັນອົງການເສນາທິການທີ່ມີ ຄວາມສາມາດຊ່ວຍການນຳ ແນວລາວສ້າງຊາດຂັ້ນສູນ ກາງ ແລະ ທ້ອງຖິ່ນ ໃນການ ຜັນຂະຫຍາຍ ແລະ ຈັດຕັ້ງປະ ຕິບັດມະຕິກອງປະຊຸມໃຫຍ່ ຄັ້ງ ທີ X ຂອງພັກກໍຄືແຜນພັດທະ ນາເສດຖະກິດ - ສັງຄົມແຫ່ງ ຊາດ ຄັ້ງທີ 8 ແລະ ມະຕິກອງ ປະຊຸມໃຫຍ່ ຄັ້ງທີ X ຂອງຜູ້ແທນແນວລາວສ້າງຊາດນັ້ນ ໃຫ້ເປັນຈິງ; ສືບຕໍ່ປັບປຸງ ແລະ ຍົກສູງຄຸນນະພາບວຽກງານວິ ຊາສະເພາະຂອງຫ້ອງການຢູ່ ຂັ້ນສູນກາງ ແລະ ທ້ອງຖິ່ນໃຫ້ ເຂົ້າສູ່ລະບອບແບບແຜນ; ເພີ່ມ ທະວີການຮ່ວມມືກັບຫ້ອງ ການ ຂອງບັນດາປະເທດເພື່ອນມິດ ຍຸດທະສາດ ໂດຍສະເພາະແນວໂຮມປະເທດຊາດຫວຽດ ນາມ, ຄະນະທີ່ປຶກສາການ ເມືອງທົ່ວປະເທດຈີນ, ແນວໂຮມສາມັກຄີພັດທະນາມາຕຸ ພູມປະເທດກຳປູເຈຍ ເພື່ອແລກ ປ່ຽນບົດຮຽນ, ຍາດແຍ່ງການ ຊ່ວຍເຫຼືອທາງດ້ານທຶນຮອນ, ການພັດທະນາຊັບພະຍາກອນ ມະນຸດ ແລະ ອື່ນໆ ເພື່ອເຮັດ ໃຫ້ແນວລາວສ້າງຊາດມີຄວາມ ເຂັ້ມແຂງ ແລະ ສາມາດເຊື່ອມ ໂຍງກັບພາກພື້ນ ແລະ ສາກົນ.